## Pravilnik o ustrojavanju i vođenju knjige položenih ugovora

### NN 42/1991 (22.8.1991.), Pravilnik o ustrojavanju i vođenju knjige položenih ugovora

# MINISTARSTVO PRAVOSUĐA I UPRAVE

Na temelju članka 20. stavka 3. Zakona o prodaji stanova na kojima postoji
stanarsko pravo ("Narodne novine", broj 27/91) ministar pravosuđa
i uprave Republike Hrvatske donosi

## PRAVILNlK

### o ustrojavanju i vođenju knjige položenih ugovora

Članak 1.

Ovim pravilnikom uređuje se postupak polaganja ugovora o kupoprodaji
stana u slučajevima kada nekretnina nije upisana u zemljišne knjige, te
ustrojavanje i vođenje knjige položenih ugovora (u daljem tekstu: knjiga
"PU").

Članak 2.

U knjigu "PU" upisuje se pojedini stan bez obzira da li je
zgrada u kojoj se stan nalazi upisana u zemljišnu knjigu.

Članak 3.

Knjiga "PU" vodi se kod zemljišnoknjižne službe suda na čijem
se području stan nalazi.

Članak 4.

Knjiga "PU" vodi se odvojeno za svaku katastarsku općinu.

Knjiga "PU" sastoji se iz glavne knjige i zbirke isprava.
Zajedno s knjigom "PU" vode se pomoćne knjige- Imenik vlasnika
stanova i Popisnik upisanih stanova.

Članak 5.

Glavna knjiga sastoji se od 50 uvezanih poduložaka. Za svaki stan vodi
se poseban poduložak.

Svaki poduložak sastoji se iz popisnog lista A, vlasničkog lista B i
teretnog lista C.

Članak 6.

Popisni list A ima dva odjeljka AI i AII (Obrazac br.1.). U odjeljak
AI upisuje se zgrada u kojoj se nalazi stan koji je predmet upisa s naznakom
ulice i kućnog broja, te zemljišnoknjižne ili katastarske čestice na kojoj
se zgrada nalazi.

U odjeljak AII upisuje se stan koji je predmet upisa s navođenjem položaja
stana u zgradi, površine stana te broja i namjene prostorija.

Članak 7.

U vlasnički list B (Obrazac br. 2) upisuju se podaci o položenom ugovoru,
ime, prezime, jedinstveni matični broj građana (JMB) i prebivalište vlasnika,
vlasnički dio te ograničenja glede osobe vlasnika u svezi slobodnog raspolaganja
stanom.

Članak 8.

U teretni list C (Obrazac br. 3) upisuju se tereti i ograničenja (hipoteka,
služnosti i sl.).

Članak 9.

U zbirku isprava pohranjuje se ovjerovljeni prijepis isprave na temelju
koje je izvršen upis u knjigu "PU".

Članak 10.

Imenik vlasnika vodi se u uvezanoj knjizi s posebnim listovima za svako
slovo abecede, po prezimenu i imenu vlasnika stana (Obrazac br. 4).

Članak 11.

Popisnik stanova vodi se u uvezanoj knjizi s posebnim listovima za svako
slovo abecede, po mjestu, ulici i kućnom broju zgrade u kojoj se svaki
pojedini stan nalazi (Obrazac br. 5).

Članak 12.

Polaganje ugovora u smislu članka 1. ovog pravilnika odnosno pravomoćne
sudske presude koja ga nadomješta u smislu članka 8. stavka 2. Zakona o
otkupu stanova na kojima postoji stanarsko pravo ("Narodne novine",
broj 27/91) i upis u knjigu "PU", sud provodi na prijedlog ugovornih
strana.

Članak 13.

Uz prIjedlog za upis u knjigu "PU" predlagatelj je zemIjišnoknjižnom
sudu dužan priložiti:

- ispravu (ugovor o prodaji stana ili presudu koja ga nadomješta) koja
pored zakonom određenih sastojaka sadrži i sve podatke koji se upisuju
u list A;

- dokaz o tome da je.prodavatelj nositelj prava raspolaganja na stanu
koji je predmet upisa odnosno vlasnik, ukoliko je izvršena pretvorba vlasništva
sukladno posebnim propisima (ugovor o građenju, kupoprodajni ugovor,ugovor
o prijenosu prava korištenja i raspolaganja, pravomoćna sudska odluka i
sl.).

Članak 14.

Nakon izvršenog prvog polaganja ugovora o prodaji stana odnosno presude
koja ga nadomješta, upisi daljih promjena prava vlasništva stana vršit
će se polaganjem isprava kojima se po općim pravilima imovinskog prava
stječe pravo vlasništva (kupoprodajni ugovor, ugovor o darovanju, ugovor
o zamjeni, rješenje o nasljeđivnju i sl.).

Članak 15.

Sud izdaje izvadak iz knjige "PU" (Obrazac br. 6) na način
kako se izdaje zemljišnoknjižni izvadak.

Članak 16.

Pravna pravila zemljišnoknjižnog prava i postupka shodno se primjenjuju
i u postupku polaganja ugovora i vođenja knjige "PU", ako ovim
pravilnikom nije drugačije određeno.

Članak 17.

Do donošenja izmjena i dopuna Sudskog poslovnika ustrojava se novi upisnik
"ZS" (Obrazac br. 7) u koji se upisuju predmeti povodom prijedloga
za upis u knjigu "PU".

Članak 18.

Obrasci s primjerima njihovog popunjavanja čine sastavni dio ovog pravilnika.

Članak 19.

Ovj pravilnik stupa na snagu danom objave u "Narodnim novinama",
a primjenjivat će se od 1. listopada I991. godine.

Klasa:740-01/91-01/0008

Urbroj : 514-02-01 /4-91-1

Zagreb, 18. kolovoza 1991.

Ministar

**Bosiljko Mišetić, v. r.**

---

```
Obrazac br.1 (čl. 6) - Popisni list A (210 x 297 mm)

Kat. općina___________                  Broj poduloška_______/zk.ul. ul.____________

                                        A

                                POPISNI LIST
                                        A I
____________________________________________________________________________
Redni
broj                            OPIS NEKRETNINE                         PRIMJEDBA
____________________________________________________________________________

1.              Zgrada u ______________ulica________________________

                broj ____ , sagradjena na kat. čest.___________________

(Na drugoj strani)

                                        A II
____________________________________________________________________________
Redni
broj                            OPIS NEKRETNINE                         PRIMJEDBA
____________________________________________________________________________

1.              Trosobni stan na četvrtom katu, desno, koji se sastoji
                od tri sobe, kuhinje I kupaone, ukupne površine 85 m2

Obrazac br. 2 (čl. 7) - Vlasnički list B (210 x 297 mm)

Kat. opčina __________          Broj poduloška_______/zk. ul._______________

                                        B

                                VLASNIČKI LIST

____________________________________________________________________________
Redni                                                           razmjer
broj                            UPISI                           dio             PRIMJEDBA
____________________________________________________________________________
1.      Zaprimljeno dana ___________ br. S ___/___

        Temeljem kupoprodajnog ugovora br._______
        od dana_____________ na stanu upisanom u
        odjeljku A II upisuje se pravo vlasništva
        u korist:

        1) Ante Kovač, Zagreb, Ilica br.____                    1/2
        JMB _______________

        2) Marija Kovač, rodjena Horvat,
        Zagreb, Ilica br._____                                  1/2
        JMB _______________

Obrazac br. 3 (čl 8) - Teretni list C (210 x 297 mm)
Kat. općina___________                  Broj poduloška _________/zk. ul.______

                                                C

                                        TERETNI LIST
____________________________________________________________________________
Redni                                                           Iznos
broj                    UPISI                                   dinara          PRIMJEDBA
____________________________________________________________________________
1.      Zaprimljeno dana _____________br. S _____/_____
        Temeljem ugovora o kreditu br._____
        od dana _____________upisuje se hipoteka na stanu
        upisanom u odjeljku A II, u suvlasništvu Ante Kovač i
        Marije Kovač, na iznos kredita od                       900.000
        u korist Zagrebačke banke d.d.
        Zagreb, ul.________________________________

Obrazac br. 4 (čl. 10) - Imenik vlasnika (210 x 297 mm)

____________________________________________________________________________
Prezime, ime i          Prebivalište                    Broj pod-               Oznaka
jedinstveni             (mjesto, ulica                  ulopška u               spisa
matični broj            i kućni broj)                   kojem je                "ZS"
vlasnika                                                izvršen
                                                        upis
____________________________________________________________________________

Obrazac br. 5 (čl. 11) - Popisnik stanova (210 x 297 mm)

____________________________________________________________________________
Naziv mjesta i ulice    Kućni           lme i prezime           Broj poduloška  Oznaka
u kojoj se stan         broj            vlasnika                u kojem je iz-          spisa
nalazi                                                          všen upis               "ZS "
____________________________________________________________________________

Obrazac br. 6 (čl. 15) - Izvadak iz knjige "PU" (210 x 297 mm)

Kat. općina______________                       Broj poduloška _______/zk. ul.______

                                                A

                                        POPl SNI LIST
                                                A I

____________________________________________________________________________
Redni
broj                            OPIS NEKRETNINE                         PRIMJEDBA
____________________________________________________________________________

                                                A II

____________________________________________________________________________
Redni
broj                            OPIS NEKRETNINE                         PRIMJEDBA
____________________________________________________________________________

(Na drugoj strani)

                                                B

                                        VLASNIČKI LIST

____________________________________________________________________________
Redni                                                   Razmjer
broj                    UPISI                           dio                     PRIMJEDBA
____________________________________________________________________________

                                                C

                                        TERETNI LIST

____________________________________________________________________________
Redni                                                   Iznos
broj                    UPISI                           dinara                  PRIMJEDBA
____________________________________________________________________________

(lijeva strana)
Obrazac br. 7 (čl. 17) - Upisnik  "ZS" (420 x 297 mm)

____________________________________________________________________________
Redni           Datum           Prezime, ime i          Datum                   Način
broj            primitka        prebivalište            rješenja                rješenja
                predlagatelja
____________________________________________________________________________

(desna strana )

____________________________________________________________________________
                Rješenje                        Žalba                   Iznos
                                                                        upisanih        PRIMJEDBA
Datum           Broj    Prepi-  Otpre-  Datum           Odluka          tereta          (promjena)
provedbe        upisa   sano    mljeno  Žalbe           povodom (din)
                                                        Žalbe
____________________________________________________________________________

```

Pravilnik, NN 42/1991-1140